“Die engele was by my” - Voelgoed
Tuis Pages-Post “Die engele was by my”
“Die engele was by my”
In gister se koerant vertel ‘n vrou hoe byna haar motor gekaap is toe sy by haar huis se motorhek gestop het.
‘n Kaper het ‘n rewolwer teen haar kop gedruk en gedreig om haar te skiet. Sy het vinnig agteruit gery en weggejaag. En dan voeg sy by: “God se engele was by my.”
Ek wonder altyd hoekom mense dink dat dit die engele is wat by hulle is wanneer hulle ŉ noue ontkoming gehad het. Jesus sê in die heel laaste vers van die Boek Matteus: “En kyk, Ek is met julle al die dae tot aan die voleinding van die wêreld. Amen.” So die belofte is mos dat Jesus elke oomblik by my is.
Verder gee Jesus die volgende belofte in Johannes 14:16 wanneer Hy sê: “Ek sal die Vader vra, en Hy sal vir julle ’n ander Voorspraak stuur om vir ewig by julle te wees.” So hier sê Jesus dat die Heilige Gees elke oomblik by ons is.
So hoekom dink ons dat dit engele is wat by ons is? Dink ons dat die Gees te besig is om by ons te wees? Of dink ons dat die Gees hulp nodig het?
Wie sal jy die graagste elke oomblik by jou wil hê? Engele of die Heilige Gees?
Vorige artikelTronk toe vir jou geloof!